ORMSLEV: 2.100 kvadratmeter fordelt på to etager med køkken, badeværelser, medierum, vinkælder, tegneværelse og en oplevelsessilo med terapi- og sanserum. Pænt stor villa, tænker du. Men nej. Det er det ikke.

Det er et af bestsellermilliardær, Anders Holch Povlsens, byggeprojekter. "Earthroom" hedder det, og er en underjordisk tilbygning i forbindelse med godset Constantinsborg ved Årslev Engsø. Det skriver finans.dk, som har fået aktindsigt i projektet.

Aarhus Kommune har givet "Earthroom" landzonetilladelse, så nu mangler kun en byggetilladelse fra kommunen, før projektet kan gå i gang.

Constantinsborg har ikke ønsket at kommentere projektet over for finans.dk.